Мы памятаем візіт Барака Абамы, тады яшчэ прэзідэнта ЗША, у Кубу, які называлі знакавай падзеяй у амерыкана-кубінскіх стасунках, памятаючы пра фінансавае эмбарга, наступствы халоднай вайны і той факт, што перад Абамам амерыканскі прэзідэнт наведваў востраў свабоды толькі ў 1928 годзе. Але шматнацыянальны гурт Major Lazer апярэдзіў прэзідэнта ЗША: менавіта ад музыкантаў, што ступілі на кубінскую зямлю і далі ў Гаване бясплатны канцэрт, павеяла ветрам перамен, які добра спалучаецца з мяцежным, прагнучым волі, кубінскім духам.